Na osnovu člana 41 Zakona o turističkim organizacijama („Službeni list RCG“, br. 11/04, 46/07 i „Službeni list CG“ br.73/10, 40/11, 45/14, 42/17 i 27/19) i članova 43 stav 1 tačka 8 i 45 Statuta Opštine Bar („Službeni list Crne Gore - opštinski propisi“, br. 37/18) Skupština Opštine Bar, na sjednici održanoj 28.10.2019. godine, donijela je

**ODLUKU**

**o visini, načinu obračunavanja i plaćanja članskog doprinosa Turističkoj organizaciji Opštine Bar**

**Član 1**

Ovom Odlukom utvrđuje se visina, način obračunavanja i plaćanja članskog doprinosa koji plaćaju pravna lica, fizička lica i preduzetnici odnosno društva koja obavljaju turističku, ugostiteljsku i/ili sa turizmom neposredno povezanu djelatnost, koji na teritoriji Opštine Bar imaju svoje sjedište ili organizacionu jedinicu.

Subjekti iz stava 1 ovog člana dužni su nadležnom poreskom organu opštine na čijoj teritoriji posluju iskazati i prijaviti ostvarene poslovne prihode umanjene za iznos poslovnih rashoda pojedinačno za svaku organizacionu jedinicu u kojoj se obavlja turistička, ugostiteljska i/ili sa turizmom neposredno povezana djelatnost.

**Član 2**

Osnovni elementi za utvrđivanje visine članskog doprinosa su:

* + grupe djelatnosti i
	+ iznos poslovnih prihoda koje član ostvari u godini prije godine za koju se utvrđuje članski doprinos umanjen za iznos poslovnih rashoda.

Visina obračunatog godišnjeg članskog doprinosa iz stava 1 ovog člana umanjuje se za mjesta kategorije B za 50%, a za mjesta kategorije C i D za 70%.

**Član 3**

Visina članskog doprinosa za djelatnosti koje su propisom ministarstva razvrstane u grupe, utvrđuje se u slijedećim iznosima:

------------------------------------------------------------------------------------------------------------------------------------------

Iznos poslovnih prihoda umanjen

za iznos poslovnih rashoda Godišnji iznos članskog doprinosa

------------------------------------------------------------------------------------------------------------------------------------------

I grupa II grupa III grupa IV grupa V grupa

0 - 5.000 100 80 70 60 50

------------------------------------------------------------------------------------------------------------------------------------------

5.001 - 50.000 140 120 100 80 60

------------------------------------------------------------------------------------------------------------------------------------------

50.001 - 120.000 360 280 200 160 80

------------------------------------------------------------------------------------------------------------------------------------------

120.001 - 250.000 1260 1040 740 450 150

------------------------------------------------------------------------------------------------------------------------------------------

250.001 - 400.000 3040 2420 1860 1260 200

------------------------------------------------------------------------------------------------------------------------------------------

Preko 400.001 7020 5040 4020 2520 500

------------------------------------------------------------------------------------------------------------------------------------------

**Član 4**

Visina utvrđenog članskog doprinosa ne može iznositi manje od 50,00 €, niti više od 10.000,00 €.

**Član 5**

Članski doprinos iz člana 3 ove Odluke obveznik plaća u 12 mjesečnih rata, koje za tekući mjesec dospijevaju 10 dana od isteka prethodnog mjeseca.

Za slučaj da obveznik otpočne ili prestane obavljati djelatnost tokom godine, podliježe plaćanju obaveze iz člana 1 ove Odluke prema ostvarenom obimu prihoda umanjene za iznos poslovnih rashoda.

**Član 6**

Obveznik plaćanja članskog doprinosa uplaćuje: 60% članskog doprinosa Turističkoj organizaciji Opštine Bar i 40% članskog doprinosa Nacionalnoj turističkoj organizaciji.

**Član 7**

Zaduženje sa članskim doprinosom utvrđuje se rješenjem organa nadležnog za poslove lokalnih javnih prihoda.

Organ iz stava 1 ovog člana vrši nadzor nad utvrđivanjem, obračunavanjem i plaćanjem članskog doprinosa.

**Član 8**

Obveznik plaćanja članskog doprinosa dužan je da do 30. aprila tekuće godine organu iz člana 7 stav 1 ove Odluke prijavi ostvarene poslovne prihode umanjene za iznos poslovnih rashoda za prethodnu godinu, iskazane (pojedinačno za svaku organizacionu jedinicu u kojoj obavlja djelatnost) iz člana 1 ove odluke, kao i Obrazac članskog doprinosa koji je sastavni dio ove Odluke.

**Član 9**

Novčanom kaznom od 500,00 € do 20.000,00 €, kazniće se za prekršaj pravno lice, preduzetnik, ili privredno društvo ako postupi suprotno članu 8 ove Odluke.

Za prekršaj iz stava 1 ovog člana kazniće se i odgovorno lice u pravnom licu novčanom kaznom u iznosu od 250,00 € do 500,00 €.

Za prekršaj iz stava 1 ovog člana kazniće se preduzetnik novčanom kaznom u iznosu od 250,00 € do 6.000,00 €.

Za prekršaj iz stava 1 ovog člana kazniće se i fizičko lice novčanom kaznom od 250,00 € do 2.000,00 €.

**Član 10**

Na odnose koji nijesu posebno uređeni ovom Odlukom, a koji se odnose na plaćanje članskog doprinosa primjenjuje se zakon kojim se uređuje poreski postupak.

**Član 11**

Stupanjem na snagu ove Odluke prestaje da važi Odluka o visini, načinu obračunavanja i plaćanja članskog doprinosa Turističkoj organizaciji Bar („Službeni list RCG - opštinski propisi“, br. 021/04 od 08.07.2004).

**Član 12**

Ova Odluka stupa na snagu osmog dana od dana objavljivanja u „Službenom listu Crne Gore - opštinski propisi“.

**SKUPŠTINA OPŠTINE BAR**

**Broj: 030-526**

**Bar, 28.10.2019. godine**

 **PREDSJEDNIK**

 **Mićo Orlandić**



Crna Gora

O P Š T I N A B A R

Sekretarijat za finansije

Obrazac ČD

**PRIJAVA ZA OBRAČUN ČLANSKOG DOPRINOSA TURISTIČKOJ ORGANIZACIJI OPŠTINE BAR**

**ZA \_\_\_\_\_\_\_\_\_ GODINU**

A) Opšti podaci o obvezniku

|  |  |
| --- | --- |
| 1. | Obračunski period \_\_\_\_\_\_\_\_\_\_\_\_\_\_\_\_\_\_\_\_\_\_\_ Godina \_\_\_\_\_\_\_\_\_\_\_ |
| 2. | PIB ili JMBG\_\_\_\_\_\_\_\_\_\_\_\_\_\_\_\_\_\_\_\_\_ Šifra djelatnosti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| 3. | Naziv (pravno lice,fizičko lice, preduzetnik,) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Broj žiro računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 4. | Ulica :\_\_\_\_\_\_\_\_\_\_\_\_\_\_\_\_\_\_\_ broj \_\_\_\_\_\_ Grad \_\_\_\_\_\_\_\_\_\_\_\_\_ Telefon i e-mail\_\_\_\_\_\_\_\_\_\_\_ e-mail\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 5. | Ovlašćeno lice \_\_\_\_\_\_\_\_\_\_\_\_\_\_\_\_\_\_\_\_\_\_\_ Adresa:\_\_\_\_\_\_\_\_\_\_\_\_ Tel.\_\_\_\_\_\_\_\_\_\_\_\_\_ |

B) Podaci o ostvarenom poslovnom prihodu umanjeni za iznos poslovnog rashoda u \_\_\_\_\_\_\_\_\_\_ godini.

 ( navesti godinu koja prethodi godini za koju se utvrđuje doprinos)

|  |  |  |  |
| --- | --- | --- | --- |
| Red. Br. | Poslovna jedinica | Iznos poslovnog prihoda umanjen za poslovni rashod (\_\_\_\_\_\_\_ god.) | Šifra djelatnosti  |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

Izjavljujem pod punom materijalnom i krivičnom odgovornošću da su upisani podaci tačni.

Datum podnošenja prijave\_\_\_\_\_\_\_\_\_\_ M.P.

 \_\_\_\_\_\_\_\_\_\_\_\_\_\_\_\_\_\_\_\_\_

 Potpis ovlašćenog lica

----------------------------------------------------------------------------------------------------

POPUNJAVA NADLEŽNI ORGAN ZA LOKALNE JAVNE PRIHODE

|  |
| --- |
| Broj dokumenta \_\_\_\_\_\_\_\_\_\_\_\_ Datum prijema \_\_\_\_\_\_\_\_\_\_\_\_\_\_\_\_ Datum obrade \_\_\_\_\_\_\_\_\_\_ Prezime i ime ovlašćenog službenika \_\_\_\_\_\_\_\_\_\_\_\_\_\_\_\_\_\_\_\_\_ Potpis \_\_\_\_\_\_\_\_\_\_\_\_\_\_\_\_\_\_\_\_ |